Cuneiform Tablet Kt c/k 1152 (AKT 9a 153)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ma-num-ki-a-šùr PUZUR₄-{d}IM li-ip-tí-IŠTAR ù bu-za-zu qí-bi-ma um-ma ku-zi-zi-a-ma a-na li-ip-tí-IŠTAR qí-bi-ma 0.33333 ma-na KÙ.GI ni-is-ḫa-sú DIRI ša-du-a-sú ša-bu ku-nu-ki-a a ma-lá a-wa-tí-ni a-šùr-ša-dí-DINGIR a-ḫu-kà ub-lá-kum ta-áš-pu-ra-am um-ma a-ta-ma a ma-lá a-wa-tí-ni té-er-ta-kà a-na a-lim{ki} a-ṣé-er ša ki-ma ku-a-tí li-li-kam a-ḫi a-ta KÙ.BABBAR 1 GÍN i-na a-lim{ki} šu-té-bu-lá-ku KÙ.GI-kà e i-ṣí-bi-it-ma li-ba-kà e im-ra-aṣ KÙ.GI-kà le-qé-ma ú ṭup-pá-am ša ḫu-bu-li-a a-ta ki-ma i-a-tí dí-in-ma lu-šé-bi₄-lu-nim